CELEX: 62020CN0178
Language: da
Date: 2020-04-07 00:00:00
Title: Sag C-178/20: Anmodning om præjudiciel afgørelse indgivet af Fővárosi Törvényszék [tidligere Fővárosi Közigazgatási és Munkaügyi Bíróság (Ungarn)] den 7. april 2020 — Pharma Expressz Szolgáltató és Kereskedelmi Kft. mod Országos Gyógyszerészeti és Élelmezés-egészségügyi Intézet

24.8.2020   
            
            
               DA
            
            
               Den Europæiske Unions Tidende
            
            
               C 279/24
            
         
      Anmodning om præjudiciel afgørelse indgivet af Fővárosi Törvényszék [tidligere Fővárosi Közigazgatási és Munkaügyi Bíróság (Ungarn)] den 7. april 2020 — Pharma Expressz Szolgáltató és Kereskedelmi Kft. mod Országos Gyógyszerészeti és Élelmezés-egészségügyi Intézet
      (Sag C-178/20)
      (2020/C 279/34)
      Processprog: ungarsk
      
         Den forelæggende ret
      
      Fővárosi Törvényszék (tidligere Fővárosi Közigazgatási és Munkaügyi Bíróság)
      
         Parter i hovedsagen
      
      
         Sagsøger: Pharma Expressz Szolgáltató és Kereskedelmi Kft.
      
         Sagsøgt: Országos Gyógyszerészeti és Élelmezés-egészségügyi Intézet
      
         Præjudicielle spørgsmål
      
      
                  1)
               
               
                  Følger det af artikel 70-73 i direktiv 2001/83 (1), at et lægemiddel, der kan udleveres uden recept i en medlemsstat, også skal anses for et lægemiddel, der kan udleveres uden recept i en anden medlemsstat, selv om det pågældende lægemiddel hverken er omfattet af en markedsføringstilladelse eller er blevet klassificeret i denne anden medlemsstat?
               
            
                  2)
               
               
                  Kan en kvantitativ restriktion, der gør muligheden for bestilling og udlevering af et lægemiddel, som ikke er omfattet af en markedsføringstilladelse i en medlemsstat, men er omfattet af en sådan tilladelse i en anden [EØS-medlemsstat], betinget af, at der foreligger en recept og en erklæring fra lægemiddelmyndigheden, selv om lægemidlet er registreret som ikke-receptpligtigt lægemiddel i den anden medlemsstat, begrundes i hensynet til beskyttelsen af menneskers liv og sundhed som omhandlet i artikel 36 TEUF?
               
            
         (1)  Europa-Parlamentets og Rådets direktiv 2001/83/EF af 6.11.2001 om oprettelse af en fællesskabskodeks for humanmedicinske lægemidler (EFT 2001, L 311, s. 67).